
	Comisia pentru buget, finanţe şi bănci
	
	Bucureşti,        

Nr. 22/230 /19.09.2012


Biroul Permanent

al

Camerei  Deputaţilor

Vă înaintăm,  alăturat, raportul asupra Proiectului de Lege privind ratificarea Contractului de finanțare între România și Banca Europeană de Investiții aferent Proiectului de modernizare a metroului din București - etapa a V-a, magistrala 5 Drumul Taberei - Pantelimon, tronsonul Universitate - Pantelimon, semnat la București, la 16 decembrie 2011, trimis comisiei noastre pentru examinare pe fond, cu adresa Biroului Permanent PLx. 289 din 3 septembrie 2012.
	                                                        PREŞEDINTE,

                                                Maria Eugenia BARNA

	Comisia pentru buget, finanţe şi bănci
	
	Bucureşti,    

Nr. 22/ 230 / 19.09.2012        


RAPORT  
asupra  Proiectului de Lege privind ratificarea Contractului de finanțare între România și Banca Europeană de Investiții aferent Proiectului de modernizare a metroului din București - etapa a V-a, magistrala 5 Drumul Taberei - Pantelimon, tronsonul Universitate - Pantelimon, semnat la București, la 16 decembrie 2011
Cu adresa nr. PLx.289 din  3 septembrie 2012, Biroul Permanent,  în temeiul art.95 din Regulamentul Camerei Deputaţilor, republicat, a sesizat, pentru examinare şi avizare în fond Comisia pentru buget, finanţe şi bănci cu Proiectul de Lege privind ratificarea Contractului de finanțare între România și Banca Europeană de Investiții aferent Proiectului de modernizare a metroului din București - etapa a V-a, magistrala 5 Drumul Taberei - Pantelimon, tronsonul Universitate - Pantelimon, semnat la București, la 16 decembrie 2011. 
La întocmirea prezentului raport, în conformitate cu art.97 din Regulamentul Camerei Deputaţilor, republicat, Comisia a avut în vedere avizul favorabil al Consiliului Legislativ,  transmis cu adresa nr.521/3.07.201,  avizul favorabil al Comisiei juridice, de disciplină și imunități și avizul favorabil al Comisiei pentru industrii și servicii.
Prezentul proiect de lege are ca obiect de reglementare ratificarea Contractului de finanțare ( proiectul de modernizare a Metroului din București- etapa a V-a, magistrala 5 Drumul Taberei-Pantelimon. Tronsonul Universitate- Pantelimon) între România și Banca Europeană de Investiții, semnat la București, la 16 decembrie 2011.

Costul total al proiectului se cifrează la 1.292.960.000 euro echivalent în lei, sursele de finanțare a acestuia fiind asigurate de la bugetul de stat, prin prevederea de către Ministerul Transporturilor și Infrastructurii a sumelor necesare cu prioritate  în bugetul anual al S.C. METROREX S.A., pe toată durata implementării proiectului.

Se estimează că proiectul se va finaliza în martie 2019.
Împrumutul Băncii Europene de Investiții, în valoare de 465.000.000 euro, va fi disponibilizat în cel mult 8 tranșe până la 15 decembrie 2016, în baza cheltuielilor eligibile efectuate în cadrul proiectului. Ministerul Finanțelor Publice va afectua tragerile din fondurile împrumutului.
Proiectul de Lege, prin obiectul său de reglementare, face parte din categoria legilor  ordinare  iar în aplicarea  art. 75 alin.(1)  din Constituţia României, republicată, prima Cameră sesizată este Camera Deputaților.
Raportul comisiei a fost votat cu majoritate de către deputaţii prezenţi la dezbateri.
În urma dezbaterii  Proiectului de Lege privind ratificarea Contractului de finanțare între România și Banca Europeană de Investiții aferent Proiectului de modernizare a metroului din București - etapa a V-a, magistrala 5 Drumul Taberei - Pantelimon, tronsonul Universitate - Pantelimon, semnat la București, la 16 decembrie 2011,  în şedinţa din data de  19.09. 2012, comisia propune supunerea spre dezbaterea şi adoptarea Plenului Camerei Deputaţilor a unui raport al proiectului de lege cu amendamentul admis prezentat în anexa nr.1.
	PREŞEDINTE,

Maria Eugenia BARNA
	SECRETAR,

Nicolae BUD


Consilier parlamentar,
 Luminiţa Ghiorghiu          
Anexa nr.1.
	Nr.crt
	Textul inițiatorului
	Amendament propus

	1.
	”Art.3- Echivalentul în lei al sumelor necesare finanțării Proiectului în valoare totală de 1.292.960.000 euro, din care 465.000.000 euro împrumut BEI și 827.960.000 euro componenta locală, se va asigura anual de la bugetul de stat, prin includerea acestor sume în bugetul S.C. METROREX S.A., prin bugetul Ministerului Transporturilor și Infrastructurii care are obligația să asigure cu prioritate resursele financiare necesare implementării Proiectului pe toată durata acestuia, cu încadrarea în limitele alocate anual de la bugetul de stat.”
	”Art.3- Echivalentul în lei al sumelor necesare finanțării Proiectului în valoare totală de 1.292.960.000 euro, din care 465.000.000 euro împrumut BEI și 827.960.000 euro componenta locală, precum și al taxelor, impozitelor și a altor costuri locale aferente Proiectului și percepute pe teritoriul României, se va asigura anual de la bugetul de stat, prin includerea acestor sume în bugetul S.C. METROREX S.A., prin bugetul Ministerului Transporturilor și Infrastructurii care are obligația să asigure cu prioritate resursele financiare necesare implementării Proiectului pe toată durata acestuia, cu încadrarea în limitele alocate anual de la bugetul de stat.”
Autor: Comisia buget, finanțe și bănci

